Pendang

Pendang merupakan salah satu daerah di Kedah, Malaysia. Ia meliputi kawasan sawah yang luas dan mempunyai penduduk yang berbilang bangsa dan agama. Penduduk di daerah ini terdiri daripada Melayu, Siam, Cina dan India. Nama Pendang berasal daripada perkataan "pendiat" yang bermaksud parit atau lubang yang dibina khas untuk menangkap gajah.

Politik 

Merujuk kepada Pilihan Raya Umum Ke 13 (PRU13)

Dewan Rakyat 

Dewan Undangan Negeri

Tempat-tempat menarik

Kawasan sejarah dan rekreasi menarik yang terdapat di daerah ini adalah seperti:
 Kubur Panjang
 Kawasan peranginan Sungai Rambai dan lain-lain lagi
 Taman Kekal Pengeluran Makanan Bukit Perak
Kampung Memali

Kubur Panjang
Kubur Panjang merupakan salah satu tinggalan sejarah yang masih terdapat di daerah ini. Ia terletak di sebuah kampung yang terletak lebih kurang 15 minit dari pekan Pendang. Kampung ini diberi nama bersempena dengan tinggalan sejarah tersebut iaitu Kampung Kubur Panjang. Ukuran panjang kubur ini akan bertambah dari sehari ke sehari dan kawasan kubur berkenaan telah dijadikan kawasan Tanah Perkuburan Islam agar kubur berkenaan dapat dipelihara dan dijaga untuk dijadikan satu kawasan tinggalan sejarah di Daerah Pendang khususnya dan Negeri Kedah Darul Aman amnya.

Kampung Bukit Jambul
Kampung Bukit Jambul terletak lebih kurang 8 KM dari pekan Pendang. Bukit Jambul di beri nama sejak sekian lama dahulu apabila berlakunya perang di Jambu Pattani Thailand yang dahulunya merupakan Kerajaan Kedah Tua, penduduk di Jambu yang rata - ratanya berketurunan Raja Jambu telah lari dari perang antara Kedah dan Siam. Apabila sampai di Bukit Jambul mereka telah tinggal di situ dan menamakan Bukit Jambu kerana di situ mempuyai bukit. Lama - kelamaan Bukit Jambu telah di gelar dengan gelaran Bukit Jambul. Kebanyak penduduk Bukit Jambul sekarang berketurunan Raja Jambu. Terdapat sebuah kubur lama yang boleh dijadikan sejarah kerana menurut penduduk kampung kubur itu merupakan kubur orang kedua sampai di Bukit Jambul.

Perigi Mandi Gajah
Perigi Mandi Gajah terletak di tengah pekan Pendang. Perigi yang sepErti ini yang masih wujud dan dijaga dengan baik. Tempat ini menjadi tempat gajah mandi di sekitar Pendang. Telaga ini tidak pernah kering walaupun berlaku kemarau panjang dan menjadi tempat mandi orang ramai semasa kemarau di mana perigi yang lain berkeadaan kering dan pada masa dahulu tiada bekalan air bersih yang disalurkan oleh kerajaan.

Taman Kekal Pengeluaran Makanan Bukit Perak
Taman Kekal Pengeluran Makanan (TKPM) Bukit Perak ialah kawasan seluas 11.2 ha yang dikhaskan untuk usahawan tani mengeluar sayuran dan tanaman kontan. Ia terletak di Mukim Padang Peliang, Daerah Pendang. Ia menempatkan 6 usahawan yang mengusahakan tanaman sayuran, jagung dan buah naga. TKPM adalah suatu usaha memenuhi Dasar Pertanian Negara (DPN3) untuk meningkat pengeluaran makanan. Kerajaan telah menyediakan kawasan yang dilengkapi dengan infrastruktur asas.

Antara keluaran semasa ialah:
 Buah Naga
 Cili Kulai
 Cili Padi/Melaka
 Jagung
 Bende
 Kacang Panjang
 Timun
 Jagung
 Longan

Mukim

 Mukim Ayer Puteh
 Mukim Bukit Raya
 Mukim Guar Kepayang
 Mukim Padang Kerbau
 Mukim Padang Peliang
 Mukim Padang Pusing
 Mukim Rambai
 Mukim Tobiar
 Bandar Pendang
 Pekan Bukit Jenun
 Pekan Kubur Panjang
 Pekan Tanah Merah
 Pekan Tokai
 Pekan Kobah
 Pekan Kampung Baru
 Pekan Sungai Tiang
 Kg Pokok Asam

Asal-usul nama
Daerah Pendang dahulunya adalah tempat gajah-gajah tinggal. Perkataan "Pendang" adalah istilah yang dipanggil oleh penduduk tempatan terdahulu yang bermaksud lubang atau telaga yang dibuat oleh penduduk pada masa itu untuk menangkap atau menjerat gajah. Lubang atau telaga yang digunakan untuk menjerat gajah ini masih ada lagi di sebelah Balai Polis Pendang yang kini menjadi telaga. Kubur seorang penduduk tempatan yang dipijak gajah juga masih ada lagi di Kampung Sukamari yang terletak di belakang pekan baru Pendang.

Pautan luar
Peta-peta berkaitan dengan pendang

Tempat di Kedah